CELEX: 32019D1729
Language: bg
Date: 2019-10-15 00:00:00
Title: Решение за изпълнение (ЕС) 2019/1729 на Комисията от 15 октомври 2019 година относно хармонизираните стандарти за оценка на съответствието, изготвени в подкрепа на регламенти (ЕО) № 765/2008 и (ЕО) № 1221/2009 на Европейския парламент и на Съвета, на Директива 2006/42/ЕО на Европейския парламент и на Съвета и на актовете на Съюза, включващи референтните разпоредби на Решение № 768/2008/ЕО на Европейския парламент и на Съвета (текст от значение за ЕИП)

16.10.2019   
               
               
                  BG
               
               
                  Официален вестник на Европейския съюз
               
               
                  L 263/36
               
            
         РЕШЕНИЕ ЗА ИЗПЪЛНЕНИЕ (ЕС) 2019/1729 НА КОМИСИЯТА
         от 15 октомври 2019 година
         относно хармонизираните стандарти за оценка на съответствието, изготвени в подкрепа на регламенти (ЕО) № 765/2008 и (ЕО) № 1221/2009 на Европейския парламент и на Съвета, на Директива 2006/42/ЕО на Европейския парламент и на Съвета и на актовете на Съюза, включващи референтните разпоредби на Решение № 768/2008/ЕО на Европейския парламент и на Съвета
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1025/2012 на Европейския парламент и на Съвета от 25 октомври 2012 г. относно европейската стандартизация, за изменение на директиви 89/686/ЕИО и 93/15/ЕИО на Съвета и на директиви 94/9/ЕО, 94/25/ЕО, 95/16/ЕО, 97/23/ЕО, 98/34/ЕО, 2004/22/ЕО, 2007/23/ЕО, 2009/23/ЕО и 2009/105/ЕО на Европейския парламент и на Съвета и за отмяна на Решение 87/95/ЕИО на Съвета и на Решение № 1673/2006/ЕО на Европейския парламент и на Съвета (1), и по-специално член 10, параграф 6 от него,
         като има предвид, че:
         
                     (1)
                  
                  
                     Регламент (ЕО) № 765/2008 на Европейския парламент и на Съвета (2) и Решение № 768/2008/ЕО на Европейския парламент и на Съвета (3) обединяват в така наречената „Нова законодателна рамка“ всички елементи, необходими за цялостна регулаторна рамка, която да работи ефективно за осигуряване на безопасността и съответствието на промишлените продукти и за правилното функциониране на единния пазар. Една от основните цели на новата законодателна рамка е да се гарантира стабилно и надеждно оценяване на съответствието на продуктите в Съюза. С Регламент (ЕО) № 765/2008 бе установено правното основание за акредитация и надзор на пазара. С Решение № 768/2008/ЕО бяха утвърдени техническите инструменти за законодателството на Съюза за хармонизация и по-специално критериите за определяне на органите за оценяване на съответствието, както и процедурите за оценяване на съответствието и правилата за тяхното прилагане. С Решение № 768/2008/ЕО се изисква законодателството на Съюза за хармонизиране на условията за предлагане на продукти на пазара да включва, доколкото е възможно, референтите разпоредби, определени в приложение I към посоченото решение.
                  
               
                     (2)
                  
                  
                     В съответствие с член 11, параграф 1 от Регламент (ЕО) № 765/2008 националните органи по акредитация, които в резултат на успешното преминаване на партньорска оценка съгласно член 10 от Регламент (ЕО) № 765/2008 докажат съответствие с критериите, посочени в съответния хармонизиран стандарт, данните за който са били публикувани в Официален вестник на Европейския съюз, се считат, че отговарят на изискванията, установени в член 8 от посочения регламент.
                  
               
                     (3)
                  
                  
                     В точка 10 от член 2 от Регламент (ЕО) № 765/2008 „акредитация“ се определя като атестация от национален орган по акредитация за това, че съответният орган за оценяване на съответствието отговаря на изискванията, определени в хармонизирани стандарти, и където е приложимо, всякакви допълнителни изисквания, включително определените в приложимите секторни схеми, да изпълнява специфична дейност по оценяване на съответствието.
                  
               
                     (4)
                  
                  
                     В законодателството на Съюза, включващо референтните разпоредби, включени в приложение I към Решение № 768/2008/ЕО, се предвижда в някои случаи намесата на органи за оценяване на съответствието от трета страна в рамките на съответните процедури за оценяване на съответствието. Освен това във всяко такова законодателство чрез включване на членове R17 и R18 от приложение I към Решение № 768/2008/ЕО се определят изискванията, на които трябва да отговарят органите за оценяване на съответствието, и се постановява, че когато даден орган за оценяване на съответствието докаже своето съответствие с критериите, определени в съответните хармонизирани стандарти или части от тях, данните за които са били публикувани в Официален вестник на Европейския съюз, се счита, че той отговаря на изискванията, установени в посочения акт на Съюза, доколкото приложимите хармонизирани стандарти обхващат тези изисквания.
                  
               
                     (5)
                  
                  
                     Съществува и законодателство на Съюза, в което не е включен член R17 от приложение I към Решение № 768/2008/ЕО. В него обаче се изисква намесата на орган за оценяване на съответствието от трета страна и за доказване на компетентността на такива органи се предвижда тяхната акредитация в съответствие с Регламент (ЕО) № 765/2008. Например в член 2, точка 20 от Регламент (ЕО) № 1221/2009 на Европейския парламент и на Съвета (4)„проверяващ по околна среда“ се определя като орган за оценяване на съответствието, определен в Регламент (ЕО) № 765/2008, или сдружение или група от такива органи, получили акредитация в съответствие с последно посочения регламент.
                  
               
                     (6)
                  
                  
                     С писмо M/417 от 4 декември 2007 г. Комисията отправи искане към Европейския комитет по стандартизация (CEN), Европейския комитет за стандартизация в електротехниката (CENELEC) и Европейския институт за стандарти в далекосъобщенията (ETSI) за приключване на работата по хармонизираните стандарти в подкрепа на новата законодателна рамка (преразглеждане на новия подход), както и по секторните схеми за сертифициране, като по-специално европейските стандарти по отношение на акредитацията, оценяването на съответствието или осигуряването на качеството бяха счетени за необходими за прилагането на новата законодателна рамка. Този мандат включва както съществуващите, така и бъдещите стандарти. В този контекст Комисията възложи на тези организации да определят всички международни стандарти, които са от значение за новата законодателна рамка, и/или някои секторни схеми за сертифициране и да ги приемат като европейски стандарти на европейско равнище. Поради това европейските стандарти в подкрепа на Регламент (ЕО) № 765/2008, актовете на Съюза, включващи референтните разпоредби на приложение I към Решение № 768/2008/ЕО, и Регламент (ЕО) № 1221/2009 попадат в обхвата на мандата.
                  
               
                     (7)
                  
                  
                     Ето защо въз основа на искане M/417 от 4 декември 2007 г. CEN и CENELEC приключиха работата по хармонизиран стандарт EN ISO 19011:2018 — Указания за извършване на одит на системи за управление, като приеха международен стандарт ISO 19011:2018 за равностоен на европейски стандарт EN ISO 19011:2018.
                  
               
                     (8)
                  
                  
                     Комисията заедно със CEN и CENELEC извърши оценка дали изготвеният от CEN стандарт EN ISO 19011:2018 е в съответствие с искане M/417 от 4 декември 2007 г.
                  
               
                     (9)
                  
                  
                     Стандарт EN ISO 19011:2018 отговаря на изискванията, които има за цел да обхване и които са установени в регламенти (ЕО) № 765/2008, (ЕО) № 1221/2009 и в актовете на Съюза, включващи референтните разпоредби на приложение I към Решение № 768/2008/ЕО. По-конкретно той отговаря на изискванията относно органите за оценяване на съответствието, включени в член R17 от приложение I към Решение № 768/2008/ЕО за целите на извършването на одити в контекста на процедури за оценяване на съответствието, както е определено в посоченото решение. Поради това е целесъобразно данните за този стандарт да бъдат публикувани в Официален вестник на Европейския съюз.
                     
                  
               
                     (10)
                  
                  
                     Стандарт EN ISO 19011:2018 представлява преработена версия на стандарт EN ISO 19011:2011, данните за който са публикувани в Официален вестник на Европейския съюз (5), като следователно го заменя. Поради това е необходимо да се заличат данните за стандарт EN ISO 19011:2011 в Официален вестник на Европейския съюз. С цел на икономическите оператори и органите за оценяване на съответствието от трети страни да се осигури необходимото време, за да приспособят съответно своите системи за управление и методи за одит към преработения хармонизиран стандарт, е необходимо да се отложи заличаването на данните за стандарт EN ISO 19011:2011.
                  
               
                     (11)
                  
                  
                     Съответствието с хармонизиран стандарт осигурява презумпция за съответствие със съответните съществени изисквания, определени в законодателството на Съюза за хармонизация, считано от датата на публикуване на данните за този стандарт в Официален вестник на Европейския съюз. Поради това настоящото решение следва да влезе в сила в деня на публикуването му,
                  
               ПРИЕ НАСТОЯЩОТО РЕШЕНИЕ:
         
            Член 1
            Данните за хармонизиран стандарт EN ISO 19011:2018 — Указания за извършване на одит на системи за управление (ISO 19011:2018), изготвен в подкрепа на актовете на съюза, изброени в приложението към настоящото решение, се публикуват в Официален вестник на Европейския съюз.
            
         
         
            Член 2
            Данните за хармонизиран стандарт EN ISO 19011:2011 — Указания за извършване на одит на системи за управление (ISO 19011:2011) се заличават в Официален вестник на Европейския съюз, считано от 1 януари 2021 г.
         
         
            Член 3
            Настоящото решение влиза в сила в деня на публикуването му в Официален вестник на Европейския съюз.
            
         
         
            Съставено в Брюксел на 15 октомври 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 316, 14.11.2012 г., стр. 12.
         
            (2)  Регламент (ЕО) № 765/2008 на Европейския парламент и на Съвета от 9 юли 2008 г. за определяне на изискванията за акредитация и надзор на пазара във връзка с предлагането на пазара на продукти и за отмяна на Регламент (ЕИО) № 339/93 (ОВ L 218, 13.8.2008 г., стр. 30).
         
            (3)  Решение № 768/2008/ЕО на Европейския парламент и на Съвета от 9 юли 2008 г. относно обща рамка за предлагането на пазара на продукти и за отмяна на Решение 93/465/ЕИО (ОВ L 218, 13.8.2008 г., стр. 82).
         
            (4)  Регламент (ЕО) № 1221/2009 на Европейския парламент и на Съвета от 25 ноември 2009 г. относно доброволното участие на организации в Схемата на Общността за управление по околна среда и одит (EMAS) и за отмяна на Регламент (ЕО) № 761/2001 и на решения 2001/681/ЕО и 2006/193/ЕО на Комисията (ОВ L 342, 22.12.2009 г., стр. 1).
         
            (5)  ОВ C 298, 8.9.2017 г., стр. 150.
      
      
         
            ПРИЛОЖЕНИЕ
            
               1.   
               
                  Директива 2000/14/ЕО на Европейския парламент и на Съвета от 8 май 2000 г. за сближаване на законодателствата на държавите членки във връзка с шумовите емисии на съоръжения, предназначени за употреба извън сградите (ОВ L 162, 3.7.2000 г., стр. 1);
               
            
            
               2.   
               
                  Директива 2006/42/ЕО на Европейския парламент и на Съвета от 17 май 2006 г. относно машините и за изменение на Директива 95/16/ЕО (ОВ L 157, 9.6.2006 г., стр. 24);
               
            
            
               3.   
               
                  Регламент (ЕО) № 765/2008 на Европейския парламент и на Съвета от 9 юли 2008 г. за определяне на изискванията за акредитация и надзор на пазара във връзка с предлагането на пазара на продукти и за отмяна на Регламент (ЕИО) № 339/93 (ОВ L 218, 13.8.2008 г., стр. 30);
               
            
            
               4.   
               
                  Регламент (ЕО) № 1221/2009 на Европейския парламент и на Съвета от 25 ноември 2009 г. относно доброволното участие на организации в Схемата на Общността за управление по околна среда и одит (EMAS) и за отмяна на Регламент (ЕО) № 761/2001 и на решения 2001/681/ЕО и 2006/193/ЕО на Комисията (ОВ L 342, 22.12.2009 г., стр. 1);
               
            
            
               5.   
               
                  Директива 2009/48/ЕО на Европейския парламент и на Съвета от 18 юни 2009 г. относно безопасността на детските играчки (ОВ L 170, 30.6.2009 г., стр. 1);
               
            
            
               6.   
               
                  Директива 2010/35/ЕС на Европейския парламент и на Съвета от 16 юни 2010 г. относно транспортируемото оборудване под налягане и за отмяна на директиви 76/767/ЕИО, 84/525/ЕИО, 84/526/ЕИО, 84/527/ЕИО и 1999/36/ЕО на Съвета (ОВ L 165, 30.6.2010 г., стр. 1);
               
            
            
               7.   
               
                  Директива 2011/65/ЕС на Европейския парламент и на Съвета от 8 юни 2011 г. относно ограничението за употребата на определени опасни вещества в електрическото и електронното оборудване (ОВ L 174, 1.7.2011 г., стр. 88);
               
            
            
               8.   
               
                  Директива 2013/29/ЕС на Европейския парламент и на Съвета от 12 юни 2013 г. за хармонизиране на законодателствата на държавите членки за предоставяне на пазара на пиротехнически изделия (ОВ L 178, 28.6.2013 г., стр. 27);
               
            
            
               9.   
               
                  Директива 2013/53/ЕС на Европейския парламент и на Съвета от 20 ноември 2013 г. относно плавателните съдове за отдих и плавателните съдове за лично ползване и за отмяна на Директива 94/25/ЕО (ОВ L 354, 28.12.2013 г., стр. 90);
               
            
            
               10.   
               
                  Директива 2014/28/ЕС на Европейския парламент и на Съвета от 26 февруари 2014 г. за хармонизиране на законодателствата на държавите членки за предоставяне на пазара и надзор на взривните вещества за граждански цели (ОВ L 96, 29.3.2014 г., стр. 1);
               
            
            
               11.   
               
                  Директива 2014/29/ЕС на Европейския парламент и на Съвета от 26 февруари 2014 г. за хармонизиране на законодателствата на държавите членки във връзка с предоставянето на пазара на обикновените съдове под налягане (ОВ L 96, 29.3.2014 г., стр. 45);
               
            
            
               12.   
               
                  Директива 2014/30/ЕС на Европейския парламент и на Съвета от 26 февруари 2014 г. за хармонизиране на законодателствата на държавите членки относно електромагнитната съвместимост (ОВ L 96, 29.3.2014 г., стр. 79);
               
            
            
               13.   
               
                  Директива 2014/31/ЕС на Европейския парламент и на Съвета от 26 февруари 2014 г. за хармонизиране на законодателствата на държавите членки за предоставянето на пазара на везни с неавтоматично действие (ОВ L 96, 29.3.2014 г., стр. 107);
               
            
            
               14.   
               
                  Директива 2014/32/ЕС на Европейския парламент и на Съвета от 26 февруари 2014 г. за хармонизиране на законодателствата на държавите членки за предоставяне на пазара на средства за измерване (ОВ L 96, 29.3.2014 г., стр. 149);
               
            
            
               15.   
               
                  Директива 2014/33/ЕС на Европейския парламент и на Съвета от 26 февруари 2014 г. за хармонизиране на законодателствата на държавите членки по отношение на асансьори и предпазни устройства за асансьори (ОВ L 96, 29.3.2014 г., стр. 251);
               
            
            
               16.   
               
                  Директива 2014/34/ЕС на Европейския парламент и на Съвета от 26 февруари 2014 г. за хармонизиране на законодателствата на държавите членки относно съоръженията и системите за защита, предназначени за използване в потенциално експлозивна атмосфера (ОВ L 96, 29.3.2014 г., стр. 309);
               
            
            
               17.   
               
                  Директива 2014/53/ЕС на Европейския парламент и на Съвета от 16 април 2014 г. за хармонизирането на законодателствата на държавите членки във връзка с предоставянето на пазара на радиосъоръжения и за отмяна на Директива 1999/5/ЕО (ОВ L 153, 22.5.2014 г., стр. 62);
               
            
            
               18.   
               
                  Директива 2014/35/ЕС на Европейския парламент и на Съвета от 26 февруари 2014 г. за хармонизиране на законодателствата на държавите членки за предоставяне на пазара на електрически съоръжения, предназначени за използване в определени граници на напрежението (ОВ L 96, 29.3.2014 г., стр. 357);
               
            
            
               19.   
               
                  Директива 2014/68/ЕС на Европейския парламент и на Съвета от 15 май 2014 г. за хармонизиране на законодателствата на държавите членки за предоставяне на пазара на съоръжения под налягане (ОВ L 189, 27.6.2014 г., стр. 164);
               
            
            
               20.   
               
                  Директива 2014/90/ЕС на Европейския парламент и на Съвета от 23 юли 2014 г. относно морското оборудване и за отмяна на Директива 96/98/ЕО на Съвета (ОВ L 257, 28.8.2014 г., стр. 146);
               
            
            
               21.   
               
                  Регламент (ЕС) № 305/2011 на Европейския парламент и на Съвета от 9 март 2011 г. за определяне на хармонизирани условия за предлагането на пазара на строителни продукти и за отмяна на Директива 89/106/ЕИО на Съвета (ОВ L 88, 4.4.2011 г., стр. 5);
               
            
            
               22.   
               
                  Регламент (ЕС) 2016/424 на Европейския парламент и на Съвета от 9 март 2016 г. относно въжените линии и за отмяна на Директива 2000/9/ЕО (ОВ L 81, 31.3.2016 г., стр. 1);
               
            
            
               23.   
               
                  Регламент (ЕС) 2016/425 на Европейския парламент и на Съвета от 9 март 2016 г. относно личните предпазни средства и за отмяна на Директива 89/686/ЕИО на Съвета (ОВ L 81, 31.3.2016 г., стр. 51);
               
            
            
               24.   
               
                  Регламент (ЕС) 2016/426 на Европейския парламент и на Съвета от 9 март 2016 г. относно уредите, захранвани с газово гориво, и за отмяна на Директива 2009/142/ЕО (ОВ L 81, 31.3.2016 г., стр. 99);
               
            
            
               25.   
               
                  Регламент (ЕС) 2017/746 на Европейския парламент и на Съвета от 5 април 2017 г. за медицинските изделия за инвитро диагностика и за отмяна на Директива 98/79/ЕО и Решение 2010/227/ЕС на Комисията (ОВ L 117, 5.5.2017 г., стр. 176);
               
            
            
               26.   
               
                  Регламент (ЕС) 2017/745 на Европейския парламент и на Съвета от 5 април 2017 г. за медицинските изделия, за изменение на Директива 2001/83/ЕО, Регламент (ЕО) № 178/2002 и Регламент (ЕО) № 1223/2009 и за отмяна на директиви 90/385/ЕИО и 93/42/ЕИО на Съвета (ОВ L 117, 5.5.2017 г., стр. 1);
               
            
            
               27.   
               
                  Регламент (ЕС) 2019/1009 на Европейския парламент и на Съвета от 5 юни 2019 г. за определяне на правила за предоставяне на пазара на ЕС продукти за наторяване и за изменение на регламенти (ЕО) № 1069/2009 и (ЕО) № 1107/2009 и за отмяна на Регламент (ЕО) № 2003/2003 (ОВ L 170, 25.6.2019 г., стр. 1);
               
            
            
               28.   
               
                  Делегиран регламент (ЕС) 2019/945 на Комисията от 12 март 2019 г. относно безпилотните летателни системи и операторите от трети държави на безпилотни летателни системи (ОВ L 152, 11.6.2019 г., стр. 1).